In die hartjie van Johannesburg staan Hoërskool Linden – ‘n skool wat reeds vir dekades lank op verskillende terreine geskiedenis maak en trots sy plek in die Suid-Afrikaanse samelewing volstaan.
Hoërskool Linden bly in pas met verandering en die uitdagings van sekondêre onderrig in ons land. Die Hoërskool Linden is die eerste openbare skool in Suid-Afrika wat ‘n Microsoft-vennootskapskool geword het. Dit beteken dat die meeste aspekte van die skool gedigitaliseer word en opleiding in inligtingstegnologie aan die onderwysers en leerlinge verskaf word.